Z A P I S N I K
8. sjednice Vijeća Mjesnog odbora Resnički gaj održane 13. siječnja 2026.                           u  Zagrebu, Čulinečka cesta 230, s početkom u 18,00 sati


Nazočni članovi Vijeća:
Tomislav Antolović, Ivica Gavrić, Nevenka Habric, Denis Mašić i Jelena Horvat.

Odsutni članovi Vijeća: /

Ostali nazočni: /

Predsjedava: Nevenka Habric, predsjednica Vijeća.

Zapisnik vodi: Nevenka Habric.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Predsjednica Vijeća daje zapisnik 7. sjednice na verifikaciju.
Vijeće jednoglasno prihvaća tekst Zapisnika 7. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED

1. Prijedlog programa rada Vijeća Mjesnog odbora Resnički gaj za 2026.g.;
1. Zaključak o zahtjevu za postavljanje nadstrešnice u I. Resničkom gaju, kod k.br. 15a – donošenje zaključka;
1. Zaključak o zahtjevu za produženje autobusne linije 215 od okretišta u Trnavi do kružnog toka na spoju I. i II. Resničkog gaja – donošenje zaključka;
1. Pitanja, prijedlozi i obavijesti.



Ad 1.  Prijedlog programa rada Vijeća Mjesnog odbora Resnički gaj za 2026.g.

Uvodno obrazloženje iznosi predsjednica Vijeća.

U raspravi sudjeluju: Tomislav Antolović, Ivica Gavrić, Nevenka Habric, Denis Mašić i Jelena Horvat.
 
Vijeće jednoglasno donosi



Program rada
Vijeća Mjesnog odbora Resnički gaj
za 2026. godinu
                   (Program rada prilaže se ovom zapisniku i njegov je sastavni dio.)



Ad 2.  Zaključak o zahtjevu za postavljanje nadstrešnice u I. Resničkom gaju, kod k.br. 15a – donošenje zaključka.

Uvodno obrazloženje iznosi predsjednica Vijeća.

U raspravi sudjeluju: Tomislav Antolović, Ivica Gavrić, Nevenka Habric, Denis Mašić i Jelena Horvat.

Vijeće jednoglasno donosi

ZAKLJUČAK o zahtjevu za postavljanje nadstrešnice u I. Resničkom gaju, kod k.br. 15a.
(Zaključak se prilaže ovom zapisniku i njegov je sastavni dio.)



Ad 3. Zaključak o zahtjevu za produženje autobusne linije 215 od okretišta u Trnavi do kružnog toka na spoju I. i II. Resničkog gaja – donošenje zaključka.

Uvodno obrazloženje iznosi predsjednica Vijeća.

U raspravi sudjeluju: Tomislav Antolović, Ivica Gavrić, Nevenka Habric, Denis Mašić i Jelena Horvat.

Vijeće jednoglasno donosi

ZAKLJUČAK o zahtjevu za produženje autobusne linije 215 od okretišta u Trnavi do kružnog toka na spoju I. i II. Resničkog gaja.
(Zaključak se prilaže ovom zapisniku i njegov je sastavni dio.)



Ad 4.  Pitanja, prijedlozi i obavijesti.
Predsjednica obavještava članove Vijeća  o pripremama za održavanje fašnika za djecu u Mjesnom odboru Resnički gaj. U raspravi sudjeluju svi članovi Vijeća. Odlučeno je da će se fašnik održati 15. veljače 2026.

Sjednica je završila u  19,00 sati.




KLASA: 024-08/26-003/59
URBROJ: 251-13-11-6/002-26-2
Zagreb, 13. siječnja 2026.

Predsjednica
Vijeća Mjesnog odbora Resnički gaj

Nevenka Habric







































Na temelju članka 99. stavka 1. točke 7. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst i 16/22) i članka 15. stavka 1.  točke 7. Pravila Vijeća Mjesnog odbora Resnički gaj, Vijeće Mjesnog odbora Resnički gaj, na 8. sjednici, 13. siječnja 2026. godine donijelo je

PROGRAM RADA
VIJEĆA MJESNOG ODBORA
RESNIČKI GAJ ZA 2026. GODINU

1. CILJEVI
U skladu sa svojim ovlastima, određenima Statutom Grada Zagreba, Vijeće Mjesnog odbora Resnički gaj u 2026. godini nastojat će ostvarivati svoje trajne ciljeve:

1. osiguravati korištenje prostora u objektu mjesne samouprave sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, udruga umirovljenika, te udruga djece i mladeži, prvenstveno s područja Mjesnog odbora, odnosno Gradske četvrti Donja Dubrava;
1. podupirati sustavno prikupljanje i obradu te primjerenu dostupnost javnosti svih bitnih podataka o Mjesnom odboru, kao nužne pretpostavke za ostvarivanje osmišljenog utjecaja građana i njihovih predstavničkih tijela na njegov razvoj (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
1. zajedno s Vijećem Gradske četvrti i drugim vijećima mjesnih odbora kontinuirano pratiti postojeće stanje komunalne infrastrukture, definirane probleme kao i novonastale potrebe, a zatim osobito ostvarivanje planova i programa gradnje i obnove komunalnih i drugih objekata na svome području, kao i na području Gradske četvrti, radi pravodobnog uočavanja i suzbijanja pojava neracionalnog planiranja i neopravdanog odstupanja od planiranog;
1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju u tijelima Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanjem mišljenja te podnošenjem inicijativa i prijedloga);
1. biti u stalnom interakcijskom odnosu s pripadajućim Vijećem Gradske četvrti, prije svega razmatranjem međuodnosa kao i određene problematike na sjednicama Koordinacije predsjednika Vijeća Gradske četvrti s predsjednicima vijeća mjesnih odbora u Gradskoj četvrti Donja Dubrava, zatim, između ostaloga, raspravljanjem i donošenjem zaključaka o onim temama o kojima i Vijeće Gradske četvrti nakon toga utvrđuje i donosi mišljenje, a od većeg su reda važnosti ili se odnose ne samo na pojedini mjesni odbor nego i na šire područje Četvrti, ali dakako i na druge načine, radi unapređenja međusobne komunikacije, razmjene informacija, suradnje i savjetovanja o različitim mogućim pojavnim problemima, a sve u cilju što učinkovitijeg djelovanja na korist i razvitak svih dijelova Gradske četvrti;
1. razvijati suradnju s drugim mjesnim odborima na području Gradske četvrti; također i s udrugama na svom području u pitanjima od interesa za građane Mjesnog odbora;
1. pravodobno predlagati rješenja od interesa za  područje Mjesnog odbora u postupcima izrade i donošenja prostornih i drugih planskih dokumenata i njihove provedbe;
1. brinuti o uređivanju naselja, kvaliteti stanovanja, komunalnoj infrastrukturi te obavljanju komunalnih i drugih uslužnih djelatnosti od značenja za Mjesni odbor, kao i o zadovoljavanju potreba njenih stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa od značenja za Mjesni odbor;
1. kontinuirano predlagati  mjere i akcije za zaštitu i unapređivanje okoliša te za poboljšanje uvjeta života na području Mjesnog odbora;
1. predlagati mjere nakon razmatranja stanja javne sigurnosti i zaštite osoba, imovine i dobara na području Mjesnog odbora;
1. u slučaju potrebe sazivati mjesne zborove građana.
Navedene ciljeve Vijeće će ostvarivati redovitim održavanjem sjednica, raspravom o najvažnijim pitanjima od zajedničkog interesa za građane Mjesnog odbora te donošenjem odgovarajućih odluka.

1. ZADACI
Vijeće će na sjednicama u 2026. godini prvenstveno realizirati sljedeće zadatke:

1. donijeti Program rada Vijeća za 2027.;
1. prihvatiti Izvješće o radu Vijeća u 2025.;
1. donijeti Financijski plan Mjesnog odbora za 2027.;
1. donijeti godišnji izvještaj o izvršenju Financijskog plana Mjesnog odbora za 2025.;
1. donijeti Plan malih komunalnih akcija Mjesnog odbora za 2027., koji je sastavni dio Plana komunalnih aktivnosti Gradske četvrti.;
1. može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio Mjesnog odbora ili za cijeli Mjesni odbor i utvrđuje prioritete u njegovoj realizaciji;       
1. u svim potrebnim prilikama raspravljati i donositi zaključke o izraženim potrebama, problemima i izraženim stavovima građana, udruga i drugih zainteresiranih sa svojeg područja, te samostalno ili preko Vijeća Četvrti od nadležnih gradskih upravnih tijela i ostalih javnih ustanova tražiti njihovo rješavanje;
1. u primjerenim rokovima, uvažavajući mišljenje i interese korisnika, odlučivati o zahtjevima za povremeno korištenje prostora mjesne samouprave;
1. pravodobno utvrditi svoje prioritete za Plan komunalnih aktivnosti Gradske četvrti za 2027., uvažavajući potrebe unapređenja kom. života građana na svojem području;
1. kontinuirano pratiti realizaciju poslova iz gradskih programa i planova na području   Mjesnog odbora i po potrebi predlagati mjere za njezino unapređivanje;
1. permanentno pratiti realizaciju Plana komunalnih aktivnosti Gradske četvrti, posebice u dijelu koji se tiče područja svog Mjesnog odbora te, u slučaju potrebe, predložiti mjere za njezino poboljšanje;
1. cjelovito analizirati funkcioniranje prometa na području Mjesnog odbora i, po potrebi, inicirati poduzimanje mjera za njegovo unapređivanje;
1. na temelju prijedloga stanovnika svoga područja pokrenuti postupak imenovanja ulica u novoizgrađenim dijelovima naselja Mjesnog odbora;
         Vijeće će, osim o navedenim, tijekom godine raspravljati i o drugim pitanjima koja, sukladno Poslovniku o radu Vijeća, ocijeni značajnim. 

KLASA: 024-08/26-003/59
URBROJ: 251-13-11-6/002-26-3
U Zagrebu, 13. siječnja 2026.   
                                                 
Predsjednica Vijeća
Mjesnog odbora Resnički gaj

  Nevenka Habric
Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Resnički gaj, Vijeće Mjesnog odbora Resnički gaj, na 8. sjednici, 13. siječnja 2026., donijelo je



Z A K LJ U Č A K
o zahtjevu za postavljanje nadstrešnice
u I. Resničkom gaju, kod k.br. 15a

1. Utvrđuje se da je zahtjev neopravdan jer je na navedenoj lokaciji nadstrešnica postavljena.
2. Predmetna nadstrešnica je pokrivena sa svoje gornje strane, dok bočne strane nije opravdano zatvoriti radi potrebe prolaska pješaka.
3. Ovaj Zaključak dostavlja se Vijeću Gradske četvrti Donja Dubrava na znanje.




KLASA: 024-08/26-003/59
URBROJ: 251-13-11-6/002-26-4
Zagreb, 13. siječnja 2026.


                      PREDSJEDNICA VIJEĆA
                    Mjesnog odbora Resnički gaj

     Nevenka Habric



















Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Resnički gaj, Vijeće Mjesnog odbora Resnički gaj, na 8. sjednici, 13. siječnja 2026., donijelo je



Z A K LJ U Č A K
o zahtjevu za produženje autobusne linije 215 od okretišta u Trnavi
 do kružnog toka na spoju I. i II. Resničkog gaja

1. Razmotren je zahtjev za produženje autobusne linije 215 od okretišta u Trnavi do kružnog toka na spoju I. i II. Resničkog gaja.

2. Predlaže se da Sektor za promet Gradskog ureda za mjesnu samoupravu, promet, komunalne poslove, civilnu zaštitu i sigurnost i Zagrebački električni tramvaj dostave stručno mišljenje o mogućnosti postupanja i realizacije po navedenom zahtjevu.

3. Ovaj Zaključak dostavlja se Vijeću Gradske četvrti Donja Dubrava na nadležno postupanje.




KLASA: 024-08/26-003/59
URBROJ: 251-13-11-6/002-26-5
Zagreb, 13. siječnja 2026.


                      PREDSJEDNICA VIJEĆA
                    Mjesnog odbora Resnički gaj

     Nevenka Habric

GRAD ZAGREB
MJESNI ODBOR RESNIČKI GAJ
Vijeće Mjesnog odbora 


								              
Zagreb, 13. siječnja 2026.                     


I Z V O D   I Z   Z A P I S N I K A


s 8. sjednice Vijeća Mjesnog odbora Resnički gaj, održane 13. siječnja 2026. u  Zagrebu, Čulinečka cesta 230, s početkom u 18,00 sati.


Ad 4.  Pitanja, prijedlozi i obavijesti.

Predsjednica obavještava članove Vijeća  o pripremama za održavanje fašnika za djecu u Mjesnom odboru Resnički gaj. U raspravi sudjeluju svi članovi Vijeća. Odlučeno je da će se fašnik održati 15. veljače 2026.






Predsjednica
Vijeća Mjesnog odbora
Resnički gaj

Nevenka Habric, v.r.

